এ ছবির শুটিং হয়েছে এক বছর ধরে। শুটিং করে এসেই এডিটিংয়ে বসেছি। একটা থেকে একটা সূত্র খুলে গেছে। তথ্যের পেছনে ছুটতে ছুটতে নির্মাতার সামনে একটা মুহূর্ত আসে যখন সব খুলে যায়। বিষয়গুলো নিয়ে নিয়মিত পড়াশোনা করছিলাম, এইসময় মনোয়ারা ক্লার্ককে পাওয়া গেল। ঠিক তখন কেমন করে আরেকজন ‘যুদ্ধশিশু’ সুধীরকে পেলাম, হঠাৎই। আর শামসুন্নাহার যেহেতু যুদ্ধাপরাধ মামলার সাক্ষী, তাকে পেলাম প্রসিকিউটর তুরিন আফরোজের মাধ্যমে। শুরু থেকেই আমি চেয়েছিলাম, দেশে যারা বেড়ে উঠেছেন তাদের জীবনটা কেমন কাটলো সেটা খুঁজে দেখতে।